עונת 2018/2019 בליגת העל הרוסית בכדורגל

**עונת 2018/2019 בליגת העל הרוסית** היא העונה ה-27 של ליגת העל הרוסית בכדורגל מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2018/2019. העונה החלה ב-29 ביולי 2018 ותסתיים ב-26 במאי 2019. כמדי עונה, פתיחת העונה צוין במשחק הסופר קאפ הרוסי שנערך ב-27 ביולי 2018 ובו זכתה צסק"א בפעם השביעית בתולדותיה.

קריליה סובייטוב סמרה ואורנבורג חזרו לליגת העל הרוסית בכדורגל, לאחר שהעפילו מליגת המשנה. אליהן הצטרפה יניסיי קרסנויארסק, שניצחה במשחקי המבחן ועלתה.

בניגוד לעונה הקודמת שהגבילה את הקבוצות לשישה זרים על המגרש, בעונה זו הוחלט שלא להגביל את מספר הזרים על המגרש, אם כי כל קבוצה מוגבלת לעשרה שחקנים זרים שיכולים לשחק בשורותיה.

לקראת פתיחת העונה התאחדות הכדורגל הרוסית הכריזה על מיתוג מחדש של הליגה שבמסגרתו יוצג לוגו חדש וירועננו כללי ההעפלה לליגת העל הרוסית, שיחייבו קבוצות גם להעמיד תשתיות מתאימות ותקציב יציב. בנוסף, הוחלט שבמחצית השנייה של העונה יבוצע שימוש ניסיוני במערכת VAR על מנת להשמיש את המערכת לשימוש קבוע החל מעונת 2019/2020.

זניט סנקט פטרבורג זכתה באליפות לראשונה מזה 4 שנים, 3 מחזורים לסיום ובפער של 8 נקודות מסגניתה, לוקומוטיב מוסקבה, שזכתה באליפות עונה קודם. זניט הוכתרה גם לקבוצה הפופולרית ביותר באותה עונה עם 1,119,896 צופים בסך הכל וממוצע של 48,244 צופים למשחק.

## פורמט
עונת 2018/19 נערכת בשיטת "אחד נגד השני" בשני מחזורים, במשחק בית ומשחק חוץ. הקבוצות שסיימו במקומות 15 ו-16 נושרות לליגת הכדורגל הלאומית. הקבוצות שסיימו במקומות 13 ו-14 בטבלת הליגה משחקות במבחנים משחק בית ומשחק חוץ נגד הקבוצות שסיימו במקומות 3 ו-4 בטבלת הליגה הלאומית. מנצחת משחקי המבחן היא הקבוצה שהבקיעה את מרב השערים בסיכום המפגשים. אם הקבוצות הבקיעו מספר שווה של שערים, מנצחת זו שהבקיעה יותר במשחק חוץ. במקרה של שוויון גם בנתון זה, נערכות שתי הארכות בנות 15 דקות בתום המשחק השני ואם אלה מסתיימים ללא שערים נערכת הכרעה בבעיטות עונשין.

הקבוצות שסיימו בשני המקומות הראשונים בעונת 2018/2019 ומנצחות משחקי המבחן מקבלות את הזכות להתמודד בליגת העל הרוסית בכדורגל.

שתי הקבוצות המפסידות במשחקי המבחן משתתפות בליגה הלאומית.

## אצטדיונים וקבוצות העונה
### אצטדיונים




### קבוצות הליגה

## הסופר קאפ הרוסי

משחק הסופר קאפ הרוסי 2018 הפגיש בין אלופת רוסיה 2017/2018 לוקומוטיב מוסקבה וסגניתה צסק"א מוסקבה. במקור לוקומוטיב הייתה אמורה לפגוש את מחזיקת הגביע הרוסי בכדורגל 2017/2018 טוסנו ממחוז לנינגרד, אבל הקבוצה פורקה. המשחק נערך ב-27 ביולי 2018 באצטדיון ניז'ני נובגורוד. המשחק הסתיים בניצחון 1-0 לצסק"א מוסקבה בהארכה לאחר שהמשחק הסתיים ב-0-0 בזמן החוקי.

עבור לוקומוטיב זו הייתה השתתפות ששית, מתוכם זכתה פעמיים בטורניר בעונות 2003 ו-2005. עבור צסק"א זו השתתפות 11 במספר, מתוכם זכתה בשישה גביעי סופר קאפ, לא כולל אותו טורניר.

תחילה תוכנן לערוך את הטורניר בקטר או בקזחסטן, אך לבסוף במאי 2018 הוכרז כי הטורניר ייערך ברוסיה, באצטדיון ניז'ני נובגורוד.

## שינויים ואירועים
### בהשוואה לעונות הקודמות

### החלפת מאמנים

### אירועים
* השער המהיר הובקע בדקה השלישית מרגליו של סבסטיאן דריוסי, בבעיטה שפגעה בפאורביץ', בניצחון זניט על אופה, במחזור החמישי.
* שלושה משחקי המחזור הראשון הסתיימו בשוויון מאופס: לוקומוטיב נגד אופה וצסק"א נגד קריליה סובייטוב ודינמו נגד ארסנל. כאשר גם שני משחקים במחזור השני הסתיימו בשוויון, כשדינמו סיימה בשוויון 1:1 עם רובין קאזאן והדרבי של מוסקבה בין לוקומוטיב לספרטק הסתיים בתיקו נטול שערים. רובין ודינמו עם כמות השוויונות הכי גדולה בליגה.
* המחזור הראשון שבר שיאים מבחינת כמות צופים למחזור פתיחה בהשוואה לעונות הקודמות, כשקהל של 167,636 נכח באצטדיונים, ממוצע של 20,954 צופים למשחק.
* צסק"א פתחה את שני המחזורים הראשונים עם שוויון והפסד, במאזן הגרוע ביותר שלה מאז עונת 2001.
* זניט פתחה את שלושת המחזורים הראשונים במאזן מושלם של שלושה ניצחונות ללא ספיגות, במאזן הטוב ביותר שלה מאז 1997.
* אלכסנדר קוקורין ופאבל מאמייב נעצרו על ידי המשטרה בעקבות התפרעות והכאת עובד ציבור.
* בעקבות אירועי המתקפה במכללה הטכנולוגית בקרץ' כל משחקי המחזור ה-11 נפתחו בדקת דומייה.
* עד ל-4 בנובמבר 2018, זניט הייתה הקבוצה היחידה בליגת העל הרוסית בכדורגל שלא נפסק לזכותה בעיטת עונשין.
* משחק המחזור ה-16 בין אורנבורג לקריליה סובייטוב סמרה נדחה בשל מזג אוויר סגרירי וטמפרטורות שהגיעו ל-17— מעלות צלזיוס. מנגד המשחק בין אחמט ליניסיי התקיים כרגיל, עם 13— מעלות, לעיני קהל של 1859 איש. באותו מחזור זניט ספגה את אחד ההפסדים הגדולים שלה כשהובסה 4:2 על ידי ארסנל טולה.
* ב-9 בדצמבר 2018, אצטדיון קרסטובסקי שינה את שמו ל"גזפרום ארנה"
* במחזור ה-17 זניט הפסידה לראשונה במגרשה הבייתי, אחרי שרובין קאזאן גברה עליה בתוצאה 2-1. בעקבות ההפסד זניט הגיעה למאזן של 2 הפסדים רצופים אחרי שהפסידה 4-2 לארסנל טולה, מחזור קודם. עם זאת היא שמרה על רצף של 17 מחזורים כמוליכת טבלת הליגה.
* זניט זכתה באליפות במחזור 27, בעקבות הפסדה של לוקומוטיב לארסנל טולה ובכך שמרה על המקום הראשון 30 מחזורים רצופים.
* דינמו מוסקבה אירחה לראשונה משחק באצטדיונה החדש, VTB ארנה, במחזור הסיום ב-26 במאי 2019 כשלעיני 25,000 צופים הבקיעה לראשונה העונה 3 שערים במשחק, אם כי גם ספגה 3 שערים מול ארסנל טולה, במשחק רב שערים שהסתיים בשוויון 3:3.

## טבלת הליגה

### מוליכת הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:Zenit value: rgb(0.0,0.8,0.9)

PlotData=
 bar:Position width:15 color:white align:center

 from:1 till:30 shift:(0,01) text:"טינז" color:Zenit


## פלייאוף הישרדות
מקומות 13 ו-14 בליגה התמודדו בפלייאוף הישרדות מול הקבוצות שהבטיחו את המקום השלישי והרביעי בליגת הכדורגל הלאומית. המנצחות בשני המשחקים העפילו לליגה. נערכו שני משחקים, בית וחוץ.

אופה ניצחה בהפרשי שערים ונשארה בליגת העל הרוסית.

קריליה סובייטוב סמרה ניצחה בהפרשי שערים 3-2 ונשארה בליגת העל הרוסית.

## סטטיסטיקה
### מלכי השערים

### ממוצע צופים
במחזור הראשון הגיעו בממוצע 21,200 איש למשחק. במחזור הרביעי נכחו 172,407 אוהדים (21,550 בממוצע למשחק).

המחזור השישי שבר שיא צופים כשנכחו 184,313 אוהדים באצטדיונים (ממוצע של 23,039 למשחק), שהופכים את המדד למדד השני בגודלו בכדורגל הרוסי בכל הזמנים, כשהשיא היה במחזור ה-30 של העונה הקודמת, בה בממוצע הגיעו 27,838 איש למשחק.

זניט הוכתרה לקבוצה הפופולרית ביותר, עם ממוצע של 48,244 למשחק. לאורך עונת 2018/2019 גזפרום ארנה צברה קהל של 1,119,896 צופים בסך הכל. ספרטק שנייה עם ממוצע של 34,226 (171,131 בסך הכל) ורוסטוב שלישית עם ממוצע של 31,232 (156,160 בסך הכל).

## קישורים חיצוניים
* 
* 
*יובל לוצקי, הליגה הרוסית חוזרת: כל התחזיות וכל ההעברות, JSport

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:2018 ברוסיה
קטגוריה:2019 ברוסיה